Alexander episcopus .... dilectis filiis magistro et prioribus ac fratribus ordinis Predicatorum salutem .... Vobis assidue regnum Dei querentibus id a sede apostolica digne conceditur, per quod spirituale gaudium vestris cordibus oriatur. Nos itaque, vestris precibus devotionis inducti, presentium vobis auctoritate concedimus, ut, cum ad loca perveneritis ecclesiastico supposita interdicto, divina in ecclesiis in quibus illa ex indulto sedis apostolice celebrantur, excommunicatis et interdictis exclusis, non pulsatis campanis, clausis januis et voce suppressa (sic) celebrare possitis, nisi contingat id vobis specialiter interdici. Nulli ergo .... concessionis ..... si quis autem ..... Datum Anagnie, III nonas augusti. – anno secundo.